Prentútgáfa Stundarinnar kemur næst út þann 24. janúar . Þessi grein er rúmlega 2 mánaða gömul . Félög Samherja á Kýpur greiddu 280 milljónir í mútur eftir að Jóhannes hætti Jóhannes Stefánsson stýrði aldrei bankareikningum Samherjafélaga á Kýpur sem greitt hafa hálfan milljarða króna í mútur til Tundavala Investments í Dubaí . Meira hefur verið greitt í mútur eftir að hann hætti en þegar hann vann hjá Samherja . Þetta sýna gögnin sem Wikileaks , Stundin , Kveikur og Al Jazeera vinna úr í sameiningu . Jóhannes stýrði hins vegar aldrei bankareikningum félaganna á Kýpur , hvorki meðan hann starfaði hjá Samherja né eftir að hann lét af störfum hjá félaginu . Neitar Þorsteinn Már Baldvinsson því ekki að greiðslurnar hafi átt sér stað : „ Það voru okkur mikil vonbrigði að komast að því að Jóhannes Stefánsson , fyrrverandi framkvæmdastjóri og stjórnarmaður Samherjafélaganna í Namibíu , virðist hafa tekið þátt í gagnrýniverðum viðskiptaháttum og hugsanlega flækt Samherja í viðskipti sem kunna að vera ólögmæt , “ er haft eftir Þorsteini Má Baldvinssyni , forstjóra Samherja , eftir þátt Ríkisútvarpsins þar sem margvíslegar ásakanir komu fram á hendur fyrirtækinu . Ef það sem Þorsteinn Már segir er rétt þá hefur Jóhannes Stefánsson náð að stýra og framkvæma greiðslur frá fyrirtækjum Samherja á Kýpur , Esju Seafood og Noa Pelagic Ltd. , upp á 280 milljónir króna eftir að hann hætti að vinna hjá Samherja . Hvernig Jóhannes á að hafa getað gert þetta kemur ekki fram í yfirlýsingu Samherja . Þessar millifærslur eru fjölmargar og umfangsmiklar . Forstjórinn segir að lyktir málsins verði líkega þau sömu og í Seðlabankamálinu þrátt fyrir að sex einstaklingar hafi nú þegar verið ákærðir í Namibíu .